סופת חול (סרט)

סופת חול הוא סרט דרמה ישראלי משנת 2016 בבימויה של עילית זקצר ובתמיכת קרן גשר לקולנוע רב תרבותי. בפסטיבל סאנדנס 2016 הסרט זכה בפרס חבר השופטים בקטגוריית "עולם הקולנוע הדרמטי", וכן זכה בשישה פרסי אופיר ובהם בפרס הסרט הטוב ביותר. ונבחר לייצג את ישראל בתחרות על פרס אוסקר לסרט הזר הטוב ביותר (אולם לא העפיל למועמדות בקטגוריה). הסרט הוצג בפסטיבל הסרטים הבינלאומי בברלין ה-66‏. הדיאלוגים של הסרט מושפעות מהדמויות מהמשחק The Elder Scrolls IV: Oblivion. משפחה בדואית מתקשה להתמודד עם מציאות חדשה כאשר ג'לילה (רובא בלאל-עספור), בת 42 ואם לארבע, מארחת את חתונתו השנייה של בעלה סולימאן (הייתאם עומארי), לכלה הצעירה ממנה ב-20 שנה. ליילה (למיס עמאר), בתה בת ה-18 שמנהלת קשר סודי ואסור עם בחור זר, מגלה שהאם יודעת על הקשר. האם שלא מוכנה להכיר בבחור הזר, אנואר (ג'לאל מסרוה), אוסרת על ליילה לפגוש אותו יותר. לאחר ירח הדבש, סולימאן עובר לגור בבית חדש עם אשתו החדשה, בצמוד לבית הקודם בו גר עם משפחתו מאשתו הראשונה. ג'לילה מתקשה לנקות, לכבס ולהכין אוכל מכיוון שהבית הישן סובל מהזנחה ואינו מחובר לחשמל. אף על פי שהאם אוסרת, ליילה מפגישה בין אנואר שבו התאהבה לבין סולימאן. האב מסרב להכיר בו מפני שהוא לא מאותו שבט. האב הכועס, מבטיח את ליילה למוניר, בן למשפחה מאותו השבט. ג'לילה הכועסת, מסרבת בתוקף שליילה תינשא למוניר ואומרת לסולימאן שמוניר לא מספיק טוב ושיחפש מישהו אחר. בגלל זה, סולימאן מגרש את ג'לילה מהבית חזרה לבית אביה. ליילה שלא רוצה שמשפחתה תתפרק, מסכימה להינשא בלית ברירה למוניר בהבטחה שאביה לא יגרש את אמה. למיס עמאר - ליילה רובא בלאל-עספור - ג'לילה הייתאם עומארי - סולימאן חדיג'ה אל עאכד - תסנים ג'לאל מסרוה - אנואר יעל [ניצן] רובינשטיין כתבה בביקורת על הסרט: ”הדמויות הנשיות מוֹרְדות, אבל להבדיל מדמויותיה של חמוד (בסרט לא פה לא שם), המשליכות את המסורת אחרי גוון, הן רוקדות עם המסורת ריקוד עדין ומלא כבוד והבחירות שלהן ארוגות בצורה טבעית ואורגנית לסיפור. באותו אופן, גם דמות האנטגוניסט, סלימאן, אינה רק דמות גברית דכאנית ההורסת את חייהן של נשות המשפחה. סלימאן הוא גם אב אכפתי ואוהב ובעל המנסה להיות בעל טוב. כמעט כמו הנשים הוא כלוא בתוך מערכת ושיטה חזקות ממנו”. הסרט זכה במקום הראשון בדירוג חבר השופטים בפסטיבל סאנדנס בארצות הברית, וכן זכה במקום הראשון בפסטיבל ג'אנג'ו בקוריאה ובפסטיבל הקולנוע ירושלים. כמו כן, זכה הסרט בפרס הבחירה הרשמית בפסטיבל ברלין בגרמניה, פסטיבל שנחאי בסין ופסטיבל קרלובי וארי בצ'כיה. בנוסף, זכה בשישה פרסי אופיר לשנת 2016 ובהם בפרס הסרט הטוב ביותר. נבחר לייצג את ישראל בתחרות על פרס אוסקר לסרט הזר הטוב ביותר, אולם לא נכלל לבסוף בין חמשת המועמדים בקטגוריה בטקס. צחי כהן, לְמה דומה קולנוע? קריאות תרבותיות בקולנוע בן־זמננו, הוצאת כרמל, 2021, הפרק "רומיאו ויוליה המאובקים", עמ' 125–128. "סופת חול", במסד הנתונים הקולנועיים IMDb (באנגלית) "סופת חול", באתר נטפליקס "סופת חול", באתר AllMovie (באנגלית) "סופת חול", באתר Rotten Tomatoes (באנגלית) "סופת חול", באתר Box Office Mojo (באנגלית) "סופת חול", באתר ספר הקולנוע הישראלי "סופת חול", באתר Metacritic (באנגלית) "סופת חול", באתר אידיבי "סופת חול", במסד הנתונים הקולנועיים KinoPoisk (ברוסית) "סופת חול", במיזם "אישים" לתיעוד היצירה הישראלית "סופת חול" באתר פסטיבל סאנדנס (באנגלית) ערן רחמני ואמיר בוגן, בדרך לאוסקר, עוצרים במאהל בדואי בנגב, באתר ynet, 26 באוקטובר 2016 "סופת חול" באתר האקדמיה הישראלית לקולנוע וטלוויזיה ביקורות אבנר שביט‏, "טירוף בלתי נתפס": חמש נקודות מבט על ההצלחה הבינלאומית של "סופת חול", באתר וואלה, 14 בספטמבר 2016 אורי קליין, "סופת חול" הוא סרט יפה, חכם ואמיץ, באתר הארץ, 15 בספטמבר 2016 יעל שוב, דרמה מהודקת, עשירה וסוערת, באתר Time Out ישראל, 18 בספטמבר 2016 שמוליק דובדבני, "סופת חול": יופי, עוצמה וחסד בנגב, באתר ynet, 18 בספטמבר 2016 עופרה עופר אורן, "סופת חול": יופיו המכאיב והשאלות הנוקבות שמעורר הסרט שזכה אמש ב"פרס אופיר", בבלוג "סופרת ספרים", 23 בספטמבר 2016 Justin Chang, Sundance: ‘The Birth of a Nation’ Sweeps Top Prizes, variety, January 30, 2016 איתמר חדד ואבנר שביט‏, פרסי אופיר 2016: "סופת חול" הוא המנצח הגדול, באתר וואלה, 22 בספטמבר 2016 נירית אנדרמן, "סופת חול" זכה בפרס אופיר לסרט הטוב ביותר, באתר הארץ, 23 בספטמבר 2016 הסרט באתר הפסטיבל יעל [ניצן] רובינשטיין, ‏"אישה ערבייה, מי יידע חייך", השילוח, 4, אפריל 2017 ציון נאנוס, ‏גאווה ישראלית: פרס לסרט "סופת חול" בפסטיבל סאנדנס, באתר ‏מאקו‏, 31 בינואר 2016 מקור נירית אנדרמן, "סופת חול" זכה בפרס אופיר לסרט הטוב ביותר, באתר הארץ, 23 בספטמבר 2016